### | | | | --- | --- | | | | | --- | | **Byråd** 20. december 2016 Sagsnr. 710-2016-58597 Dok.nr. 710-2016-401933 Sagsbehandler DPJMH | | 200.                Byrådsmedlem anmoder om at udtræde af udvalg mv. - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage
stilling til, om betingelserne for at fritage byrådsmedlem Kåre Lauritsen
(Socialistisk Folkeparti) for medlemskab af henholdsvis Økonomiudvalget,
Bevillingsnævnet, LAG Randers-Favrskov, samt for formandskabet for det særlige
børn og unge-udvalg er til stede.

Baggrunden er, at Kåre Lauritsen
har meddelt, at han af arbejdsmæssige årsager vil være forhindret i at varetage
sine udvalgsposter. Han anmoder derfor om at udtræde af de ovenfor nævnte
udvalg mv. med virkning fra 31. december 2016.

Det fremgår af Paul Pedersen
anmodning, at han tiltræder en direktørstilling og bliver medlem af direktionen
for Det Kongelige Bibliotek. Det endelige stillingsindhold er ikke fastlagt.
Tiltræden af den nye stilling indebærer et endnu større ledelsesmæssigt ansvar
samt en del mødeaktivitet i København. Kåre Lauritsen vil derfor ikke have
mulighed for at deltage i mange af udvalgsmøderne, og han finder det derfor
mest korrekt, at han udtræder, og pladserne bliver besat med andre
byrådsmedlemmer.

Kåre Lauritsen fastholder sin
plads som byrådsmedlem og som medlem af valgbestyrelsen til kommunale og
regionale valg.

Det bemærkes, at Byrådet 11.
oktober 2016 godkendte, at Kåre Lauritsen af arbejdsmæssig årsager var lovligt
forhindret i at varetage sine kommunale hverv i perioden 12. oktober – 31.
december 2016.

**VURDERING**

Det fremgår af styrelsesloven, at
udpegningerne til de udvalg mv., hvori Byrådet skal være repræsenteret, har
virkning for Byrådets funktionsperiode.

Der er
ikke i lovgivningen fastsat bestemmelser om et byrådsmedlems adgang til at
blive fritaget for medlemskab af et udvalg. Det er imidlertid i teori og
praksis almindeligt antaget, at Byrådet kan meddele et medlem fritagelse for et
udvalgshverv for en del af funktionsperioden, når personen selv beder om det,
og Byrådet skønner, at der er en rimelig grund hertil.

I en konkret sag fra 1987 har det daværende Indenrigsministerium udtalt, at der
ved vurderingen af, om et medlem har en sådan rimelig grund til at anmode om
fritagelse for udvalgshvervet, tilkommer Byrådet et betydeligt skøn. Det må på
den baggrund antages, at Byrådet vil kunne imødekomme en begæring om udtræden,
der er begrundet i en af de i forvejen lovlige forfaldsgrunde, herunder
arbejdsmæssige årsager.

Det er
Borgmestersekretariatets vurdering, at betingelserne for at fritage Arne Thomsen
Susanne Mortensen for medlemskabet af de nævnte udvalg er til stede.

Det fremgår af styrelsesloven, at
når et medlem i valgperiodens udløb udtræder af bl.a. et udvalg, hvori han er
blevet indvalgt af en bestemt gruppe inden for Byrådet, besættes den
ledigblevne plads af den samme gruppe.

Valggruppen har meddelt, at
Freja Pedersen (A) indtræder i Økonomiudvalget, at Nicolai Friis (A)
indtræder i Bevillingsnævnet, og at Jean Karlsen (A) indtræder i LAG
Randers-Favrskov.

For så vidt angår børn og
unge-udvalget er det udgangspunktet, at næstformanden fungerer under formandens
fravær. Da den nuværende formand imidlertid udtræder permanent af udvalget, er
der tale om en ny situation, hvorfor der skal vælges en ny formand.

Valggruppen har meddelt, at Richard Carlsen
Mathias Mogensen (C), der i dag er stedfortræder for Kåre Lauritsen i børn og
unge-udvalget, bliver formand for børn og unge-udvalget, og at Laus Berg
(A) bliver Ivan Koch stedfortræder.

**ØKONOMI**

Ingen økonomiske konsekvenser.

**INDSTILLING**

Borgmesteren indstiller til Byrådet:

1.    At Byrådet godkender, at
betingelserne for at imødekomme Paul Pedersen anmodning om at udtræde af
Økonomiudvalget, Bevillingsnævnet, LAG Randers-Favrskov og børn og
unge-udvalget er opfyldt, således at Kåre Lauritsen udtræder pr. 31. december
2016.

**BESLUTNING**